VENDIM
Nr. 37, datë 2.8.2023

PËR DISA NDRYSHIME NË RREGULLOREN “PËR MBIKËQYRJEN E KONSOLIDUAR”

[bookmark: _GoBack]Në bazë dhe për zbatim të nenit 12, shkronjës “a” dhe nenit 43, shkronjës “c”, të ligjit nr. 8269, datë 23.12.1997, “Për Bankën e Shqipërisë”, i ndryshuar; dhe të nënkreut II, të kreut VI, të ligjit nr. 9662, datë 18.12.2006, “Për bankat në Republikën e Shqipërisë”, i ndryshuar; me propozim të Departamentit të Mbikëqyrjes, Këshilli Mbikëqyrës i Bankës së Shqipërisë,

VENDOSI:

1. Në rregulloren “Për mbikëqyrjen e konsoliduar”, miratuar me vendimin e Këshillit Mbikëqyrës nr. 4, datë 1.2.2017, e ndryshuar, të bëhen ndryshimet e mëposhtme:
a) përmbajtja e Aneksit 3 “Formularët raportues të kërkesave për kapital (COREP) mbi baza të konsoliduara (referuar rregullores “Për Raportin e Mjaftueshmërisë së Kapitalit”)”, ndryshon sipas materialit bashkëlidhur këtij vendimi. 
2. Ngarkohen subjektet e rregullores “Për mbikëqyrjen e konsoliduar”, me zbatimin e këtij vendimi. 
3. Ngarkohen Departamenti i Mbikëqyrjes dhe Departamenti i Statistikave Financiare, për ndjekjen e zbatimit të këtij vendimi.
4. Ngarkohen Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi më 1 dhjetor 2023. 

KRYETAR
Gent Sejko

ANEKSI 3
[bookmark: _Toc468351608]Formularët raportues të kërkesave për kapital (COREP) mbi baza të konsoliduara (referuar rregullores “Për raportin e mjaftueshmërisë së kapitalit”) - (çdo tremujor) 

